钦定古今图书集成/明伦汇编/氏族典/第530卷 > 郭忠孝
## 钦定古今图书集成/明伦汇编/氏族典/第530卷 > 郭忠孝

按《宋史唐重传》：“郭忠孝，字立之，河南人，签书枢密院
事逵之子。受《易》《中庸》于程颐。少以父任补右班殿直，
迁右侍禁。登进士第，换文资，授将作监主簿。年逾三
十，不忍去亲侧，多仕于河南筦库间。宣和间，为河东
路提举，宰相王黼怒之，坐废格盐法免。靖康初，召为
军器少监，条上战守利害、士马分合之策，改永兴军”
路提点刑狱。金人再犯京师，忠孝独以蒲、解军三千
至猗氏，遇金人，破之。逾绛州，破太平砦，攻平阳，入其
郛。会大军失利淆、渑间，乃引还。及金人犯永兴，兵寡，
与经略唐重分城而守，忠孝主西壁，唐重主东壁。金
人攻陷城东南隅，忠孝与重及副“总管杨宗闵、转运
副使桑景询、判官曾谓、经略主管机”宜文字王尚，提
举军马武功大夫程迪，俱死之，朝廷赠“忠孝大中大
夫。”子雍。